**Nastava započinje 7. rujna**

Iduća nastavna godina počinje 7. rujna 2020. godine, a završava 18. lipnja 2021. godine, odnosno 25. svibnja 2021. godine za učenike završnih razreda srednje škole.

Prvo polugodište traje od 7. rujna 2020. godine do 23. prosinca 2020. godine.

Drugo polugodište traje od 11. siječnja 2021. godine do 18. lipnja 2021. godine, a za maturante do 25. svibnja 2021. godine.

**Jedan model praznika za sve**

Novost u odnosu na prošlogodišnji kalendar je ta da osnivači više neće birati između više modela praznika, nego će isti vrijediti za sve škole. Tako će sljedeće godine svi učenici imati jesenski odmor, a zimski će se za sve škole održati u dva dijela. Praznici u 2020./2021. izgledat će ovako:

* Jesenski odmor za učenike počinje 2. studenoga 2020. godine i traje do 3. studenoga 2020. godine, s tim da nastava počinje 4. studenoga 2020. godine.
* Prvi dio zimskoga odmora za učenike počinje 24. prosinca 2020. godine i traje do 8. siječnja 2021. godine, s tim da nastava počinje 11. siječnja 2021. godine.
* Drugi dio zimskoga odmora za učenike počinje 23. veljače 2021. godine i završava 26. veljače 2021. godine, s tim da nastava počinje 1. ožujka 2021. godine.
* Proljetni odmor za učenike počinje 2. travnja 2021. godine i završava 9. travnja 2021. godine, s tim da nastava počinje 12. travnja 2021. godine.

Dakle, ljetni odmor počinje 21. lipnja 2021. godine, osim za učenike koji polažu predmetni, razredni, dopunski ili razlikovni ispit, koji imaju dopunski nastavni rad, završni rad ili ispite državne mature i slično. Valja napomenuti i da  posebnim okolnostima koje nije bilo moguće predvidjeti i planirati godišnjim planom i programom rada škole, škola može odstupiti od ovih rokova, ali konačnu odluku o tome donosi ministar obrazovanja na zahtjev škole i nadležnoga upravnog tijela.

**Državni praznici tijekom šk. god. 2020./2021.**

1. studenog (nedjelja) – Svi Sveti
18. studenog (srijeda) – Dan sjećanja na žrtve Domovinskog rata i Dan sjećanja na žrtvu Vukovara i Škabrnje
25. prosinca (petak) – Božić
26. prosinca (subota) – Sveti Stjepan
1. siječanj (petak) – Nova godina
6. siječanj (srijeda) – Sveta tri kralja
4. travanj (nedjelja) – Uskrs
5. travanj (ponedjeljak) – Uskrsni ponedjeljak
1. svibanj (subota) – Praznik rada
30. svibanj (nedjelja) – Dan državnosti
3. lipanj (četvrtak) – Tijelovo